Diari Oficial de la Generalitat Valenciana


Sumari del DOGV 3246, del 20-05-1998 (1998/3914)

ORDRE de 12 de maig de 1998, de la Conselleria d'Ocupació, Indústria i Comerç, per la qual es publica la línia pressupostària per al finançament de les ajudes convocades mitjançant l'Ordre de 6 de març de 1997, de la Conselleria d'Ocupació, Indústria i Comerç, per la qual s'estableixen les bases per al patrocini i el cofinançament de projectes presentats en el marc de les Iniciatives Comunitàries i del Programa Leonardo Da Vinci.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3914


Data del document
:   12-05-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 12 de maig de 1998, de la Conselleria d'Ocupació, Indústria i Comerç, per la qual es publica la línia pressupostària per al finançament de les ajudes convocades mitjançant l'Ordre de 6 de març de 1997, de la Conselleria d'Ocupació, Indústria i Comerç, per la qual s'estableixen les bases per al patrocini i el cofinançament de projectes presentats en el marc de les Iniciatives Comunitàries i del Programa Leonardo Da Vinci. [1998/X3914]
  
Amb data 14 de març de 1997, fou publicada en el DOGV núm. 2.952, l'Ordre de 6 de març de 1997, de la Conselleria d'Ocupació, Indústria i Comerç, per la qual s'estableixen les bases per al patrocini i el cofinançament de projectes presentats en el marc de les Iniciatives Comunitàries i del Programa Leonardo Da Vinci.
  
Atès el caràcter plurianual dels projectes que constitueixen l'objecte de la convocatòria, i una vegada en vigor la Llei 15/1997, de 29 de desembre, de Pressupostos de la Generalitat Valenciana per a l'exercici 1998, i tot complint allò que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es procedeix a publicar mitjançant aquesta ordre la línia pressupostària a través de la qual es possibilitarà la cobertura pressupostària durant l'anualitat 1998 de les ajudes previstes en el marc de l'Ordre de 6 de març de 1997, de la Conselleria d'Ocupació, Indústria i Comerç.
  
En virtut d'això, i fent ús de les facultats que m'atorguen l'article 35 de la Llei 5/1983, de Govern Valencià, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article únic
  
Per a l'exercici 1998, i de conformitat amb la Llei 15/1997, de 29 de desembre, de Pressupostos de la Generalitat Valenciana per a l'exercici 1998, les ajudes previstes en l'Ordre de 6 de març de 1997, de la Conselleria d'Ocupació, Indústria i Comerç, es finançaran a càrrec de la secció 11, programa 322.10, línia 420, per un import global de sis-cents catorze milions cent quaranta-tres mil nou-centes setanta-quatre pessetes (629.467.131 PTA). L'import previst en aquesta ordre està cofinançat pel Fons Social Europeu.
  
València, 12 de maig de 1998
  
El conseller d'Ocupació, Indústria i Comerç,
  
DIEGO SUCH PÉREZ